Materská  škola Budovateľská 8, Prešov                            

Z Á P I S N I C A 
Z   USTANOVUJÚCEJ   RADY ŠKOLY

konanej dňa 31. marca 2008

P R O G R A M :
1.	Otvorenie
2.	Oboznámenie členov rady školy s priebehom a výsledkami volieb do rady školy
3.	Predstavenie členov rady školy
4.	Oboznámenie s volebným poriadkom a voľba volebnej komisie
5.	Voľba predsedu rady školy
6.	Informácie zástupcu mestskej školskej rady 
7.	Záver

Priebeh  zasadnutia :

1.	Ustanovujúce zasadnutie rady školy otvorila a prítomných privítala riaditeľka školy Mgr. Eva Miklášová. Privítala zástupkyňu mestskej školskej rady PaedDr. Šimkovú Janu, oboznámila ich s programom zasadnutia.

2.	Riaditeľka školy podrobne oboznámila všetkých prítomných s priebehom a výsledkami volieb v jednotlivých kategóriách.  Prečítala zápisnice za kategóriu pedagogických zamestnancov, zápisnicu za kategóriu nepedagogických zamestnancov a zápisnicu za kategóriu rodičov. Vo všetkých kategóriách boli jednotliví voliči oboznámení s volebným poriadkom, ktorý bol schválený bez pripomienok, boli zvolené volebné komisie. V kategóriách pedagogický zamestnanec  a nepedagogický zamestnanec bola prítomná nadpolovičná väčšina  voliteľov. V kategórií rodičia nebola prítomná nadpolovičná väčšina rodičov, volebná komisia vyhlásila voľby za neplatné, a konalo sa druhé kolo volieb, kde nebola potrebná nadpolovičná väčšina voliteľov.  Voľby sa uskutočnili dňa 5. – 13. marca 2008 podľa pokynov zriaďovateľa.  Vo všetkých kategóriách  voľby boli veľmi dobre organizačne a materiálne pripravené a počas volieb sa nevyskytli žiadne rušivé momenty. 
    
Zvolení zástupcovia za jednotlivé kategórie :

Pedagogickí zamestnanci :	1. Magdaléna Fesičová - učiteľka 
                                                     	2. Jana Jaščurová – učiteľka 

Nepedagogickí zamestnanci:	1. Johana Štefančíková – vedúca ŠJ
   
Rodičia :                                  	1. PaedDr.Ján Pavlinský
                                                     	2. Monika Klimková
                                                                               	3. Ing.Janka Nemcová
                                                           
Delegovaní zástupcovia za zriaďovateľa :
		1. Ing.arch.Viktor Tkačík – poslanec MZ,  
		2. PaedDr.Miroslav Benko - poslanec MZ

Delegovaný zástupca za inštitúciu poskytujúca výchovu a vzdelávanie :

                                         		1.PaedDr.Vlasta Gmitrová–metodik MPC v Prešove

3.	V ďalšej časti  zasadnutia  sa jednotliví  zvolení a delegovaní členovia rady školy  predstavili . 
4.	Riaditeľka školy  oboznámila s Volebným poriadkom a s Vyhláškou MŠ SR č. 291 /2004 podľa ktorej musí byť predseda rady školy zvolený tajnou voľbou nadpolovičnou väčšinou všetkých členov rady školy. Prítomných bolo 8 členov rady školy, čím bola podmienka nadpolovičnej väčšiny splnená. Do volebnej komisie boli zvolení :  1. Magdaléna Fesičová 
                                         2. Jana Jaščurová 
                                         3. Johana Štefančíková

5.	Voľby predsedu rady školy 
       Kandidátku tvorilo: 1 člen rady školy. 
	V prvom kole získal   kandidát    nadpolovičnú väčšinu hlasov.
	Výsledky I. kola: 	7 hlasov – PaedDr. Ján Pavlinský
                                  		1 hlasovací lístok  - neplatný

     Predsedom rady školy na štvorročné funkčné obdobie sa stal:

PaedDr. Ján Pavlinský

       Voľby podpredsedu rady školy
     Voľby sa uskutočnila verejným hlasovaním.
     Podpredsedom rady školy sa stala:

                                                   Magdaléna Fesičová

6.	Za mestskú školskú radu informácie k ďalšiemu postupu vysvetlila PaedDr. Šimková Jana. Vyjadrila sa k Štatútu  rady školy a k stretnutiu predsedov rady školy. Vyjadrila sa k priebehu volieb na MŠ Prešov Budovateľská ul. a konštatovala, že  voľby do rady školy prebehli  podľa pokynov a sú  platné.

7.	Na záver všetkým prítomným poďakoval PaedDr. Ján Pavlinský, predseda rady školy za dôveru a ustanovujúcu schôdzu rady školy ukončil.

V Prešove 2. apríla 2008

Prílohy:
1.	prezenčná listina z ustanovujúcej schôdze
2.	zápisnice z volieb pedagogických zamestnancov  +    prezenčná listina
3.	zápisnice z volieb nepedagogických zamestnancov + prezenčná listina
4.	zápisnica z volieb rodičov  + prezenčné listiny

PaedDr. Ján Pavlinský                                                    
        predseda rady školy                                                                                           za zriaďovateľa

Materská škola , Ul. Budovateľská 8 Prešov                            

P O Z V Á N K A
na   USTANOVUJÚCU   RADU ŠKOLY

 dňa 31. marca 2008 o 16.00 hod.

P R O G R A M :

1. Otvorenie
2. Oboznámenie členov rady školy s priebehom a výsledkami volieb do rady   školy
3.  Predstavenie členov rady školy
4.  Oboznámenie s volebným poriadkom a voľba volebnej komisie
5.	Voľba predsedu rady školy
6.	Informácie zástupcu mestskej školskej rady 
7.	Záver

	Zvolení a delegovaní členovia rady školy	
			
		14.3.2008	
			
1.	Fesičová Magdaléna	pedagog. zamestnanec	
2.	Jaščurová Jana	pedagog. zamestnanec	
3.	Štefančíková Johana	nepedag . zamestnanec	
4.	Klimková Monika	rodič	
5.	Nemcová Janka , Ing.	rodič	
6.	Pavlinský Ján , PaedDr.	rodič	
7.	Tkačík Viktor , Ing.arch.	poslanec mests. zastup.	
8.	Benko Miroslav , PaedDr.	poslanec mests. zastup.	
9.	Gmitrová Vlasta , PaedDr.	delegovaná za MPC v Prešove	

/ podrobnosti o RADE  ŠKOLY -   zákon NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov  a v súlade s ustanovením § 9 ods.1 Vyhlášky Ministerstva školstva SR č.291/2004 Z.z. ,ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení/